|  |  |  |
| --- | --- | --- |
| Cover |  | Den 6. marts 2016 |
|  |  |

Statusrapportering for projekterne i Adresseprogrammet GD2

## Problem

Projekterne statusrapporterer forud for hvert møde i styregruppen. Der statusrapporteres for afsluttede og kommende produkter og milepæle samt kritiske risici og emner. Styregruppen skal forholde sig til programmets og projekternes status.

## Baggrund

Den samlede status i dette cover baserer sig på statusrapporter fra projekterne for perioden 9. januar 2016 – 22. februar 2016. Rapporteringen foregår på baggrund af projekternes arbejdspakker i GD2s implementeringsplan.

## Status

På baggrund af projekternes statusrapportering er det samlede billede for status på delprogrammet uændret i forhold til sidste statusrapportering. Status er samlet set i GUL. Der er sket forbedringer for CVR og Testprojektet, der begge er gået fra gul til grøn i samlet status. CVRs status er ændret som følge af, at SKATs løsningsdesign er godkendt, og Testprojektets status er ændret som følge af tilførsel af ressourcer. Lovprojektet er gået fra grøn til gul på ressourcer som følge af Morten Linds opsigelse.

SKAT har ikke leveret statusrapport for perioden, og der er derfor ikke angivet farver ud for projektet i nedenstående statusoverblik.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **Status denne periode** | | | |  | **Status sidste periode** | | | |
| Samlet | Tid | Scope | Res. | Samlet | Tid | Scope | Res. |
| **Samlet status GD2** |  |  |  |  |  |  |  |  |
| Adm. inddelinger (DAGI) |  |  |  |  |  |  |  |  |
| Danske Stednavne (DS) |  |  |  |  |  |  |  |  |
| Adresseregister og tjenester (DAR og AWS) |  |  |  |  |  |  |  |  |
| CPR adressegrundlag |  |  |  |  |  |  |  |  |
| CVR adressegrundlag |  |  |  |  |  |  |  |  |
| SKAT adressegrundlag |  |  |  |  |  |  |  |  |
| DST adressegrundlag |  |  |  |  |  |  |  |  |
| Supplerende adresser |  |  |  |  |  |  |  |  |
| Lovprojektet (GD1/GD2) |  |  |  |  |  |  |  |  |
| Testprojektet (GD1/GD2) |  |  |  |  |  |  |  |  |

### Uddybning af registerprojekternes status

DAGI er fortsat i gul på ressourcer som følge af, at der fortsat er reducerede ressourcer tilknyttet projektet. Udfordringen søges løst ved, at tilføre projektet ressourcer. Hertil er der slået en stilling op i SDFE med forventet besættelse 1. april 2016.

DAR er fortsat samlet set i gul, men er i grøn på tid, idet der fortsat leveres rettidigt. Scope er fortsat i gul, da finansiering af scopeudvidelsen med en direkte punkt-til-punkt integration mellem DAR og CPR endnu ikke er afklaret. Ressourcer er også fortsat i gul, da forhandling af kontrakten mellem SDFE og leverandøren om udvikling og drift af det kommende DAR 1.0 ikke er afsluttet, hvorfor de økonomiske konsekvenser endnu ikke kendes. Den adressefaglige kerneressource, Morten Lind, stopper d. 4. marts 2016. Projektet har igangsat en række tiltag for at afhjælpe videnstabet. Der er ansat ny medarbejder pr. 1. marts 2016 med erfaring inden for kommunalfaglig adressefastsættelse, og der vil ved kontraktindgåelse med KOMBIT blive lagt vægt på, at KOMBIT i højere grad selvstændigt driver udviklingsprocessen. Selvom der sker en opbygning af erfaring med adressedomæne i projektet, vil det ikke på kort sigt kunne opbygge og erstatte Morten Linds domænekendskab, og selv om DAR idriftsættes planmæssigt januar 2017, må det forventes, at der vil være en øget risiko for fejl, som skal afhjælpes efter idriftsættelsen.

CPR-adressegrundlag er fortsat samlet set i gul, da projektet er presset på tid og ressourcer. CPR forventer fortsat, at projektets tidsplaner overholdes.

CVR-adressegrundlag er samlet set gået fra gul til grøn, idet der er kommet et ledelsesgodkendt løsningsforslag fra SKAT, der imødekommer udfordringerne omkring anvendelse af adressedata i dataudvekslingen mellem SKAT og ERST. SKAT har desuden bekræftet, at SKAT vil tilpasse sine interne processer. Som følge af den sene afklaring med SKAT er projektet fortsat forsinket i forhold til løsningsdesign og efterfølgende aktiviteter. Projektet vil bestræbe sig på at minimere eventuelle forsinkelser i forbindelse med ovenstående og forventer fortsat at kunne gå i drift 1. april 2017.

SKAT har ikke leveret statusrapport for SKAT-adressegrundlag, men med bekræftelsen fra SKAT om, at de leverer løsningsdesign og tilpasser egne processer må det antages, at projektet ikke længere er i rød status. SKAT/SKM har overfor Programkoordinationen bekræftet, at der vil blive afsat de nødvendige ressourcer.

Test-projektet (GD1-GD2) er samlet set gået fra gul til grøn, fordi ressourcer er gået i grøn på grund af tilførsel af konsulentressourcer. Konsulentassistancen er udmøntningen af Grunddatabestyrelsens beslutning om i første omgang at afsætte 1 mio. kr. yderligere til tværgående test. Tid er fortsat i gul, da det er usikkert, om alle projekterne i GD1 og GD2 kan nå at få testdata klar til 18. april. Testprojektet er i løbende dialog med registerprojekterne for at mitigere risikoen.

Lov-projektet (GD1-GD2) er fortsat i grøn, men er gået i gul på ressourcer som følge af Morten Linds opsigelse. Der foretages en struktureret vidensoverdragelse, ligesom det er besluttet at Mortens ressourcer fokuseres på Lovprojektet den resterende tid.

## Løsning

*Det indstilles*, at styregruppen drøfter status for delprogrammets fremdrift.

**Procedure**  
*Ikke relevant*

## Kommunikation

*Ikke relevant*